Kamu bisa jelasin ke aku soal Senarai buku dalam Harry Potter dalam bahasa melayu?

Ini adalah senarai buku rekaan yang pernah muncul di sepanjang siri Harry Potter. Buku-buku rekaan ini tidak boleh dikelirukan dengan siri novel ini. Penulis seperti J. K. Rowling, J.R.R. Tolkien dan Susanna Clarke telah menggunakan buku-buku rekaan ini untuk mengayakan lagi latar dunia rekaan mereka.

Di dalam siri Harry Potter , Harry Potter tinggal di dalam dunia sihir di mana sihir adalah perkara biasa. J. K. Rowling telah cuba untuk membuatkan cerita ini untuk lebih sesuai dan mudah untuk dipercayai dengan membekalkan sejarah dan mitologi yang membentuk konteks yang sesuai. Sejarah dan mitologi yang direka ini termasuklah buku dan biografi ahli sihir terkemuka, buku tentang cara menggunakan sihir, membuat posyen dan pelbagai lagi.

Secara umumnya banyak buku yang muncul sepanjang siri Harry Potter ini. Para pelajar di Sekolah Sihir Hogwarts biasanya dilihat sedang belajar, keselaluannya di Perpustakaan Hogwarts atau bilik umum mereka. Watak-watak utama siri Harry Potter ini seperti Harry Potter sendiri dan kawan-kawannya seperti Hermione Granger dan Ronald Weasley sering menggunakan buku-buku rekaan ini untuk membantu mereka menyelesaikan masalah sama ada berkaitan dengan peljaran mereka ataupun kegunaan sendiri; dan Perpusatakaan Hogwarts mempunyai bahagian larangan yang menyimpan sejumlah buku yang agak luarbiasa.

Sesetengah dari nama buku yang disenaraikan ini hanya disebutkan sahaja namun tidak pernah digunakan langsung. Namun, ada juga buku yang sering digunakan untuk pelajaran mereka dan ada juga yang memainkan peranan besar dalam perkembangan plot dan cerita sesetengah novel Harry Potter seperti diari Tom Riddle dalam Harry Potter dan Bilik Rahsia. Perkara yang perlu diberi perhatian adala abuku ini adalah senarai buku dari novel Harry Potter yang telah diterjemahkan kepada bahasa Malaysia. Selain daripada itu, sesetengah buku itu mempunyai dua nama mungkin kerana kesalahan teknikal penterjemah itu sendiri.

J.K Rowling juga pernah menghasilkan dua buku rekaan ini untuk dijual secara komersial seperti Quidditch Through the Ages (Quidditch Merentas Zaman) dan Fantastic Beasts and Where to Find Them (Haiwan Mengagumkan dan Tempat Haiwan Ini Boleh Ditemui/Binatang Menakjubkan dan Tempat Ditemui/Haiwan Hebat dan Tempat Ditemui), di bawah nom de plume (nama pedengan) masing-masing Kennilworthy Whisp dan Newt Scamander.